**DOLOŽKA ZLUČITEĽNOSTI**

**návrhu nariadenia vlády s právom Európskej únie**

1. **Navrhovateľ nariadenia vlády:** Ministerstvo zdravotníctva Slovenskej republiky

2. **Názov návrhu nariadenia vlády:** Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov.

3. **Predmet návrhu nariadenia vlády je upravený v práve Európskej únie**

a) v primárnom práve

Zmluva o fungovaní Európskej únie čl. 4 ods. 2 písm. a), čl. 45, čl. 49, čl. 56, čl. 78, čl. 79 a 165;

b) v sekundárnom práve

Delegovaná smernica Komisie (EÚ) 2024/782 zo 4. marca 2024, ktorou sa mení smernica Európskeho parlamentu a Rady 2005/36/ES, pokiaľ ide o minimálne požiadavky na odbornú prípravu týkajúce sa povolania sestry zodpovednej za všeobecnú starostlivosť, zubného lekára a farmaceuta (Ú. v. EÚ L, 2024/782, 31. 5. 2024) - gestor Ministerstvo školstva, vedy, výskumu a mládeže Slovenskej republiky;

c) v judikatúre Súdneho dvora Európskej únie

nie je.

4. **Záväzky Slovenskej republiky vo vzťahu k Európskej únii:**

1. lehota na prebratie smernice alebo lehota na implementáciu nariadenia alebo rozhodnutia

Lehota na prebratie predmetnej Delegovanej smernice Komisie (EÚ) 2024/782 zo   
4. marca 2024, ktorou sa mení smernica Európskeho parlamentu a Rady 2005/36/ES, pokiaľ ide o minimálne požiadavky na odbornú prípravu týkajúce sa povolania sestry zodpovednej za všeobecnú starostlivosť, zubného lekára a farmaceuta (Ú. v. EÚ L, 2024/782, 31. 5. 2024) je najneskôr do 4. marca 2026.

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie

Ku dňu predloženia návrhu nariadenia vlády v oblasti jeho právnej úpravy

* nebolo začaté konanie v rámci „EÚ Pilot“,
* bol začatý postup Európskej komisie podľa čl. 258 a 260 Zmluvy o fungovaní Európskej únie v jej platnom znení
* porušenie č. 2018/2304 C(2019) 8498 final z 27.11.2019, odôvodnené stanovisko (20.12.2022 bola podaná žaloba na Súdny dvor Európskej únie č. C-773/22); nesúlad právnej úpravy SR so smernicou Európskeho parlamentu a Rady 2005/36/ES o uznávaní odborných kvalifikácií a s čl. 45, 49, 56 a 57 Zmluvy o fungovaní Európskej únie.
* bolo začaté konanie Súdneho dvora Európskej únie proti Slovenskej republike (v častiach súvisiacich s ustanoveniami nariadenia vlády Slovenskej republiky č. 296/2010 Z. z.)

- Žaloba Európskej komisie proti Slovenskej republike č. C-773/22 z 20. 12. 2022.

* Článok 35 ods. 3 – podmienky vydania dokladu o odbornej príprave špecializovaného zubného lekára,
* Článok 41 ods. 1 písm. c) – podmienky na uznávanie dokladu o formálnej kvalifikácii pôrodnej asistentky.
* bol vydaný Rozsudok Súdneho dvora Európskej únie (štvrtá komora) z 29. júla 2024 vo veci C‑773/22, ktorej predmetom je žaloba o nesplnenie povinnosti podľa článku 258 ZFEÚ, podaná 20. decembra 2022, Európska komisia, proti Slovenskej republike. Súdny dvor (štvrtá komora) rozhodol, že v častiach súvisiacich s ustanoveniami nariadenia vlády Slovenskej republiky č. 296/2010 Z. z., sa žaloba zamieta.

1. informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

Delegovaná smernica bude premietnutá do návrhu nariadenia vlády v častiach týkajúcich sa vzdelávania zubných lekárov, farmaceutov a sestier.

**5. Návrh nariadenia vlády je zlučiteľný s právom s právom Európskej únie:**

úplne